Idealism, üks sümbolismi tunnismärkidest, avaldub kõige silmapaistvamalt esimese põlve sümbolistides. V. de l'Isle Adam, näit., kirjutab: "Nüüd kinnitan ma, et reaalsel on oma olemasolemise astmed.  Asi on meie jaoks enam või vähem reaalne selle jä­rele, kas ta meid enam või vähem huvitab; ja asi, mis meid su­gugi ei huvita, on nii sama palju, kui et teda olemaski pole, - see tähendab, tema, olgugi füüsiline asi, on vähem olemas, kui irreaalne asi, mis meid huvitab. Sest reaalne on meie tarvis ainult see, mis meid kuidagi viisi puudutab, olgu need siis meeled, või olgu see - vaim". Sealsamas: "Ainuke, mis reaalsust valitseb, on idee".